ضیاء الدین ٹھٹوی

مخدوم ضیاء الدین ٹھٹوی (پیدائش:1091ھ بمطابق 1680ء - وفات:1171ھ) سندھ کے مشہور علمی شہر ٹھٹہ سے تعلق رکھنے والے اٹھارویں صدی کے عظیم محدث، فقیہ اور عالم اسلام کے مشہور محدث اور فقیہ مخدوم محمد ہاشم ٹھٹوی کے استاد تھے۔

حالات زندگی 
مخدوم ضیاء الدین ٹھٹوی 1091ھ بمطابق 1680ء کو ٹھٹہ، سندھ (موجودہ پاکستان) میں پیدا ہوئے۔ ان کے والد کا نام ابراہیم اور دادا کا نام ہارون تھا۔ ٹھٹہ کے مشہور عالم مخدوم رحمت اللہ ٹھٹوی (متوفی 1114ھ بمطابق 1702ء) سے تعلیم حاصل کی۔ مخدوم ضیاء الدین نہایت سادہ زندگی بسر کرتے تھے۔ انہوں نے بہت سے لوگوں کو علمی و روحانی فیض پہنچایا جن میں مخدوم محمد ہاشم ٹھٹوی جیسی فقید المثال شخصیت سرِ فہرست تھیں۔

وفات 
مخدوم ضیاء الدین ٹھٹوی 1171ھ بمطابق 1758ء کو اسی (80) سال کی عمر میں ٹھٹہ، سندھ میں انتقال کر گئے۔ وہ ٹھٹہ کے مشہور مکلی قبرستان میں آسودۂ خاک ہیں۔

حوالہ جات 

1680ء کی پیدائشیں
1780ء کی وفیات
اٹھارویں صدی کے اسلامی مسلم علما
حنفی فقہا
ضلع ٹھٹھہ کی شخصیات